Komisijos reglamentas (EB) Nr. 503/2001
2001 m. kovo 14 d.
iš dalies keičiantis ir pataisantis Reglamentą (EB) Nr. 562/2000, nustatantį Tarybos reglamento (EB) Nr. 1254/1999 išsamias taikymo taisykles dėl galvijienos supirkimo
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1999 m. gegužės 17 d. Tarybos reglamentą (EEB) Nr. 1254/1999 dėl bendro galvijienos rinkos organizavimo [1], ypač į jo 47 straipsnio 8 dalį,
kadangi:
(1) Siekiant susitvarkyti su išskirtine padėtimi rinkose, kurią nulėmė su spongiformine encefalopatija (BSE) susiję pastarojo meto įvykiai, buvo padaryta nemažai Komisijos reglamento (EB) Nr. 562/2000 [2] su paskutiniais pakeitimais, padarytais Reglamentu (EB) Nr. 283/2001 [3], pakeitimų ir leidžiančių nuo jo nukrypti nuostatų.
(2) Reglamento (EB) Nr. 562/2000 21 straipsnio 1 dalyje yra nustatyta, kad mėsa gali būti iškaulinama tik patvirtintose pjaustymo įmonėse, kai greta yra vienas arba daugiau šaldiklių. Remdamasi antrąja pastraipa Komisija valstybės narės prašymu tam tikromis sąlygomis gali leisti ribotą laiką taikyti leidžiančią nukrypti nuostatą šiai nuostatai. Atsižvelgiant į tai, kad valstybių narių gali būti paprašyta supirkti didelius jautienos kiekius, visoms valstybėms narėms turėtų būti leidžiama naudotis šia galimybe šešis mėnesius, tačiau turi būti įvesta griežtesnė tikrinimo tvarka.
(3) Reglamento (EB) Nr. 562/2000 itališkos versijos 16 straipsnio 2 dalies pirmojoje pastraipoje yra padaryta klaida.
(4) Dėl to Reglamentą (EB) Nr. 562/2000 reikėtų pataisyti.
(5) Atsižvelgiant į padėtį šis reglamentas turi įsigalioti tuoj pat.
(6) Šiame reglamente numatytos priemonės atitinka Galvijienos vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamentas (EB) Nr. 562/2000 iš dalies keičiamas taip:
1) 21 straipsnio 1 dalis papildoma taip:
"Tačiau kilus praktiniams sunkumams nuo 2001 m. kovo 15 d. iki rugsėjo 15 d. skelbiamų konkursų atžvilgiu valstybės narės gali taikyti leidžiančias nukrypti nuostatas pirmosios pastraipos nuostatoms, bet jos privalo nustatyti patikrinimo priemones, kurios garantuotų visokeriopą supirktos mėsos monitoringą. Apie jų patvirtintas priemones valstybės narės informuoja Komisiją."
2) (taikoma tik itališkajai versijai)
16 straipsnio 2 dalies pirmoji pastraipa formuluojama taip:
"L'aggiudicatario procede alla consegna dei prodotti entro i diciassette giorni di calendario a partire dal primo giorno lavorativo successivo alla pubblicazione del regolamento che fissa il prezzo massimo d'acquisto e i quantitativi di carni bovine acquistati all'intervento.";
2 straipsnis
Šis reglamentas įsigalioja jo paskelbimo Europos Bendrijų oficialiajame leidinyje dieną.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2001 m. kovo 14 d.